burgasdotpro/wikipedia huggingface dataset:
Klement IX.

Klement IX. (rodený Giulio Rospigliosi; * 28. január 1600 – † 9. december 1669) bol pápežom v rokoch 16671669. Bol veľkým milovníkom umenia a ako pápež sa zaslúžil o zveľadenie mnohých stavieb v Ríme.
Životopis.
Pontifikát.
Počas svojho pontifikátu viedol rokovania s francúzskymi prelátmi, ktorí sa odmietli pripojiť k odsúdeniu jansenizmu. Taktiež sprostredkoval mierové rokovania medzi veľmocami upadajúcimi do následníckych vojen a snažil sa posilniť bezpečnosť benátskych pozícií na Kréte pred osmanským nebezpečím.
Smrť.
Po tom, ako sa dozvedel o páde krétskej pevnosti, ochorel a krátko na to zomrel.
Klement X.

Klement X. (rodený Emilio Bonaventura Altieri; * 13. júl 1590 – † 22. júl 1676) bol pápežom v rokoch 16701676.
Život.
Za kňaza bol vysvätený 6. apríla 1624. Od 29. novembra 1627 bol biskupom Camerina. Za kardinála Svätej rímskej cirkvi bol vymenovaný 29. novembra 1669. O necelého polroka neskôr, 29. apríla 1670, sa stal 239. pápežom. Jeho korunovácia prebehla 11. máj 1670.
Dikanda

Dikanda je poľská skupina hrajúca žánre folk, ethno a world music. Je inšpirovaná orientálnou, cigánskou i balkánskou hudbou. Typickým prvkom jej hudby je vytváranie nových slov a významov v pôvodných skladbách. Má za sebou bohatú koncertnú činnosť v európskych (Nemecko, Grécko, Taliansko, ...) i mimoeurópskych krajinách (Rusko, India, ...). Získala tiež veľa hudobných ocenení, medzi inými v r. 1999 prvenstvo na festivaloch Nowa tradycja či Eurofolk. Dánsky Folker magazine jej zase za album Usztijo udelil v r. 2005 cenu „Album roka“. 
História.
Skupinu založila v r. 1997 v meste Szczecin speváčka a akordeonistka Ania Witczak. Názov si skupina zvolila podľa slova "Dikanda", pôvodom z afrického dialektu, ktorý je pomenovaním pre rodinu. Ten mal vystihovať podstatu skupiny, v ktorej panuje priateľský, rodinný duch.
Svojím vzťahom k tradičnej hudbe a tvrdej práci si rýchlo vybudovala vlastný štýl a originálny zvuk.
Fabian Birkowski

Fabian Birkowski (* 1566, Ľvov, dnes Ukrajina - † 9. december 1636, Krakov, Poľsko) bol poľský spisovateľ a kňaz.
Životopis.
Od roku 1585 vzdelával v krakovskej akadémií, kde neskôr prednášal o latinskej a gréckej literatúre. Taktiež vyučoval aj filozofiu. V roku 1596 vstúpil do rádu dominikánov. Bol známy ako vynikajúci rečník. Vykonal niekoľko pohrebných obradov významných osobností, ako sú Žigmund III. Vasa, Krzysztof Zbaraski, Piotr Skarga, Jan Karol Chodkiewicz alebo Jan Zamoyski. Od roku 1611 do 1634 slúžil ako kňaz na dvore kráľa Vladislava IV. Vasa a na „Tábore kazateľov“ počas vojny s Tureckom, Moskovským veľkokniežatstvom a Valašskom.
Turbiv

Turbiv () je sídlisko mestského typu na Ukrajine v Lypoveckom rajóne Vinnyckej oblasti, ktorý sa nachádza vo východnej časti Podolia nad riekou Desenka. Žije tu 7 013 obyvateľov. Prvá písomná zmienka je z roku 1545, v súvislosti s opisom zámku vo Vinnyci.
Neďaleko mestečka je jedno z najbohatších nálezísk kaolínu v Európe, ktorý spracúva miestny kaolínový a sklársky závod.
V mestečku je jedna základná škola a dve stredné všeobecnovzdelávacie školy.
Klement XII.

Klement XII. (rodený Lorenzo Corsini; * 7. apríl 1652 – † 6. február 1740) bol pápež v rokoch 17301740.
Životopis.
Narodil sa 7. apríla 1652 vo Florencii v Toskánskom veľkovojvodstve. 10. apríla 1690 bol vymenovaný za titulárneho arcibiskupa v "Nicomedii" a 18. júna 1690 prijal biskupskú vysviacku z rúk Flavia "kardinála" Chigiho, arcikňaza Lateránskej baziliky a spolusvätiteľov Francesca de’ Mariniho a Francesca Martelliho. Na konzistóriu 17. mája 1706 ho pápež Klement XI. vymenoval za kardinála s titulom kardinál-kňaz a titulárnym kostolom "Santa Susanna". Jeho titulárne sídlo sa zmenilo dvakrát: 16. decembra 1720 na "San Pietro in Vincoli" a 17. novembra 1725 na "Frascati", kedy bol zároveň aj povýšený na jedného zo siedmich kardinálov-biskupov. Na konkláve konanom od 5. marca do 12. júla 1730 (130 dní) po smrti Benedikta XIII. bol 12. júla 1730 ako 78 ročný zvolený za pápeža a o 4 dni neskôr, 16. júla bol intronizovaný. V roku 1732 úplne oslepol a musel sa spoliehať na pomoc iných ľudí, najmä jeho synovca kardinála Corsiniho. Napriek tomu sa snažil vyriešiť pápežské dlhy, no keďže bola v správe hlboko zakorenená korupcia, dlhy naďalej rástli. V roku 1732 vyhlásil konkurz na návrh fontány di Trevi, ktorý vyhral Nicolo Salvi; stavba bola dokončená v roku 1762. Takisto nechal postaviť dnešné priečelie Lateránskej baziliky. Všetky tieto stavby financoval z rozsiahleho majetku svojej rodiny. V roku 1738 bulou "In Eminenti" prehlásil slobodomurárstvo za kacírstvo aj napriek tomu, že v tej dobe medzi slobodomurárov patrili niektorí panovníci či biskupi. Ku koncu roka 1738 sa jeho stav výrazne zhoršil, trpel kombináciou dny a brušnej prietrže; pápež sa však postupne zotavil. Ďalšie zdravotné problémy (s močovým mechúrom) sa dostavili v januári 1740. Zomrel 6. februára 1740 v Ríme po necelých desiatich rokoch pontifikátu.
Veľký Milič (vrch)

Veľký Milič (; ) je vrch v Slanských vrchoch, krajinnom celku Matransko-slanskej oblasti. Leží na slovensko-maďarskej hranici nad obcou Slanská Huta, približne juhovýchodne od Košíc. Je tiež najvyšším vrchom maďarského pohoria Zempléni-hegység.
Poloha.
Nachádza sa na južnom okraji pohoria, v geomorfologickom podcelku Milič. Vrch leží na štátnej hranici a pomedzí Košického kraja a Boršodsko-abovsko-zemplínskej župy. Zasahuje do okresu Košice-okolie a Šiatronovomestského okresu a na katastrálne územie obce Skároš a Füzér. Najbližšími sídlami sú severne situované obce Slanská Huta a Nový Salaš, západne sa nachádza Skároš, Ždaňa a Trstené pri Hornáde, východne Kuzmice a Brezina a južne Pusztafalu a Füzér. 
Opis.
Veľký Milič leží na južnom okraji podcelku Milič, priamo na slovensko-maďarskej hranici, ktorá je zároveň hranicou Slanských vrchov a pohoria Zempléni-hegység. Je súčasťou hrebeňa, vedúceho od Bradla () juhovýchodným smerom cez Suchú horu () na Lipovec (). Západne sa nachádza Hajagos-hegy (), Poliaška () a Sereňa (), severne Suchá hora (), Dobrák (), Bradlo (), Medvedí vrch (), Malý Milič () a Čierny vrch (), východne Suchá hora (), Skala () a Lipovec () a južne Oritahegy (), Kis-Milic (), Magas-hegy () a Hermanház-tető (). 
Západné svahy sú pramennou oblasťou potoka Trebeľa, východné odvodňuje jej prítok Miličský potok a Starý potok, smerujúce do Roňavy v povodí Bodrogu. Vodu z južných svahov odvádza Nagy-patak do riečky Bisó. Vrcholom vedie značený turistický chodník a severná časť masívu je súčasťou prírodnej pamiatky Miličská skala. Východne sa nachádza Národná prírodná rezervácia Veľký Milič. Približne 500 metrov od hlavného vrcholu sa na vedľajšom vrchole nachádza Károlyho rozhľadňa (), ktorá poskytuje výhľady do krajiny. Rozhľadňa je vysoká 16,8 m a jej najvyššia dostupná časť pre turistov je vo výške 11 metrov.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou, no tiež neďalekej rozhľadne je možné pozorovať okolité vrcholy Slanských vrchov a Zempléni-hegységu, Košickú kotlinu, Východoslovenskú nížinu, Vihorlatské vrchy, Volovské vrchy a výnimočne aj Tatry.
Pyrzowice

Pyrzowice je dedina v administračnej oblasti Gmina Ożarowice, Powiat tarnogórski, Sliezske vojvodstvo, južné Poľsko. Leží približne 2 kilometre východne od mesta Ożarowice, 15 km východne od Tarnowskie Góry a 25 km severne od regionálneho hlavného mesta Katowice. Dedina má 567 obyvateľov. Blízko sa nachádza Katowické medzinárodné letisko.
Majstrovstvá klubov FIFA 2010 – Zostavy

Zostava tímov zúčastnených na majstrovstiev klubov FIFA 2010, ktoré sa uskutočnili od 8. do 18. decembra 2010 v Spojených arabských emirátoch. Celkovo sa zúčastnilo 157 hráčov zo 7 tímov.
Al Wahda.
Tréner: Josef Hickersberger
Hekari United.
Tréner: Jerry Allen
Internacional.
Tréner: Celso Roth
Inter Miláno.
Tréner: Rafael Benítez
Pachuca.
Tréner: Pablo Marini
Seongnam Ilhwa Chunma.
Tréner: Shin Tae-Yong
TP Mazembe.
Tréner: Lamine N'Diaye
Útok na tábor Silda

K útoku na indické bezpečnostné sily v meste Silda došlo 15. februára 2010. Niekoľko desiatok maoistických povstalcov zaútočilo na indické polovojenské jednotky. Boje si vyžiadali 24 obetí na životoch v radoch bezpečnostných zložiek. Podľa odhadov stratili povstalci počas útoku 3 – 4 mužov.
Golgota

Golgota (tiež hora Kalvárie) je miesto, kde bol podľa Biblie ukrižovaný v 1. storočí Ježiš Kristus, a ktoré sa pôvodne nachádzalo mimo Jeruzalema. Jeho presná poloha sa traduje od staroveku.
Pôvodné označenie: "Calvariae Locus" v latinčine, "Κρανιου Τοπος" (Kraniou Topos) v gréčtine a "Gûlgaltâ" v aramejčine - všetky tieto preklady znamenajú miesto lebky, kopec obsahujúci lebky alebo geografický útvar pripomínajúci lebku. Podľa niektorých kresťanských a židovských tradícií je to miesto lebky Adama - prvého človeka.
Teresa May

Teresa May, vlastným menom Teresa Betteridge (15. december 1967, Epsom, Surrey) je britská modelka, herečka pornografických filmov a BDSM filmov.
Objavila sa v mnohých mužských časopisoch, napr. Hustler, Gent či Score. V roku 1997 sa objavila v hudobnom videoklipe pre skupinu The Prodigy k piesni Smack My Bitch Up.
Jej meno bolo prevzaté od Theresy May, britskej političky, bývalej členky Konzervatívnej strany.
Rotunda svätého Juraja (Říp)

Rotunda svätého Juraja na vrchole hory Říp je jedna z najstarších dochovaných stavieb v Česku. 
Dejiny.
Prvýkrát je v písomných prameňoch miestna rotunda uvádzaná v roku 1126, kedy dal knieža Soběslav I. na pamiatku víťazstva v bitke pri Chlumci opraviť existujúci kostolík a rozšíriť o západnú kruhovú vežu. Z tejto skutočnosti vyplýva, že stavba bola založená už skôr. Románska rotunda bola pôvodne zasvätená svätému Vojtechovi. Kostol, ktorého zasvätenie bolo medzitým zmenené na sv. Juraja, sa v 17. a 18. storočí stal obľúbeným pútnickým miestom.
Súčasná podoba rotundy je výsledkom puristickej prestavby v rokoch 1869 až 1881. Pri nej bol na novo prerazený južný portál (predtým sa do rotundy vstupovalo dnes zamurovaným vchodom na západnej strane), urobené veľké okná v lodi a na steny stavby boa nanesená hladká vonkajšia omietka. Tá bola počas prvej československé republiky spolovice obitá.
K ďalším stavebným úpravám došlo v 20. storočí na základe požiadavky romanizovať fasádu. Plášť bol od prízemia kompletne premurovaný, čím zaniklo i najstaršie dochované románske murivo na druhom poschodí veže. Rotunda tak získala „románsky“ vzhľad s neomietnutou fasádou. Južný portál zriadený pri predchádzajúcej prestavbe bol vybúraný a nahradený novým v neorománskom štýle, okenné otvory v lodi boli zmenšené a vybavené replikou románskeho ostenia. Hoci bolo v priebehu prác opakovane konštatované, že historická opuková dlažba je v poriadku, a že stačí len vymeniť niekoľko prasknutých dlaždíc, bola nakoniec nahradená pieskovcovou dlažbou.
Vzhľadom k zhoršujúcemu sa stavu historického opukového muriva v prízemnej časti fasády, na ktorom sa negatívne podpísalo vystavenie neomietnutého muriva poveternostným vplyvom, bola približne v roku 2009 fasáda omietnutá.
Púte, omše a prehliadky.
Každoročná púť sa koná v nedeľu pred sviatkom sv. Juraja (24. apríla). S púťou je spojený aj zábavný a kultúrny program konajúci sa nasledujúci víkend.
Omše sú v rotunde každú prvú nedeľu v mesiaci od 15.00 hod. Slúži ich roudnický farár, do ktorého farnosti rotunda patrí.
Ak nie je práve omša, je od apríla do októbra možná prehliadka rotundy so sprievodcom.
Archelaos (Sparta)

Archelaos alebo Archeláos () bol kráľ Sparty približne začiatkom ôsmeho storočia pred Kr. (možno 790 – 760 pred Kr.). Pochádzal z kráľovského rodu Agiovcov. Jeho spolukráľom z kráľovského rodu Eurypontovcov bol Charilaos.
Prvá známa písomná zmienka o kráľovi Archelaovi pochádza z pera historika Herodota. Časová hĺbka dejín, v ktorej mal v Sparte Archelaos vládnuť, je veľká, preto písomným zdrojom môžu byť s veľkou pravdepodobnosťou aj mýty. Herodotos ako aj iní antickí historici sa zhodujú, že predchodcom a otcom Archelaa bol Agésilaos I., až na jednu výnimku. V excerpte Latina Barbari latinskom preklade neznámeho gréckeho historického diela sa mylne (pravdepodobne chyba pri opise) ako predchodca Archelaa uvádza Camenelaos v pôvodnom texte „καὶ Μενέλαος“ (v preklade "a Menelaos").
V literárnych tradíciách sa dobytie niektorých miest achájskych starousadlíkov v Lakónii kladie do obdobia pomerne neskorých kráľov. Pausanias, historik a geograf z druhého storočia, vo svojej v knihe "Opis Grécka" píše, že za vlády Archelaa Sparta expandovala na sever, kde v údolí rieky Eurótas dobyla mesto Aigys. Zámienkou Sparťanov útoku na Aigys bolo, že jej obyvateľstvo sympatizovalo s Arkádiou. Po dobytí mesta obyvateľov, ktorí prežili, predali do otroctva. Ako ďalej píše Pausanias, v dobýjaní územia Lakónie pokračoval neskôr jeho syn a následník Téleklos.
Archaeoceratops

Archaeoceratops bol asi jeden meter dlhý primitívny rohatý dinosaurus. Žil v období spodnej kriedy (stupeň apt, asi pred pred 110 miliónmi rokov) na území dnešnej Číny. Išlo o malého dvojnohého bylinožravca s relatívne veľkou hlavou a malým krčným golierom.
Objav a druhy.
Dve exempláre Archaeoceratopsa boli objavené v čínskej oblasti Mazong Shan v čínskej provincií Kan-su. Typový druh, "Archaeoceratops oshimai" bol pomenovaný paleontológom Dongom Zhimingom v roku 1997. V roku 2010 bol opísaný ďalší druh, "Archaeoceratops yujingziensis".
Typový exemplár, (IVPP V11114) sa skladá z neúplnej kostry vrátane lebky, chvostových stavcov, panvy a väčšej časti zadnej končatiny. Druhý exemplár (paratyp), 
(IVPP V11115), sa skladá z nekompletnej kostry s relatívne dobre zachovanými chrbtovými stavcami a čiastočnou zadnou končatinou.
Klasifikácia.
Archaeoceratops patrí medzi ceratopsy, skupinu bylinožravých dinosaurov s papagájovitými zobákmi. Žili v Severnej Amerike a Ázii počas obdobia kriedy. V roku 1997, paleontológovia Dong a Azuma založili novú čeľaď - Archaeoceratopsidae.
Potrava.
Rovnako ako všetky ceratopsy, aj Archaeoceratops bol bylinožravec. Kŕmil sa pravdepodobne cykasmi, papradinami a ihličnanmi, ktoré v období kriedy prevládali.
Etický kódex

Etický kódex je súbor všeobecne uznávaných a všeobecne uplatňovaných morálnych noriem, ideálov a princípov spoločnosti, pre ktorú je určený, ktoré idú nad rámec legislatívne upravených zákonov. Je jedným z najvýznamnejších spôsobov vnášania etiky do každodenného života a usmerňovania správania sa člena tejto spoločnosti. Mal by vystihovať aj špecifiká jednotlivých spoločností a vychádzať z potrieb spoločnosti, pre ktorú bol ustanovený. 
Preto jednotlivé spoločnosti majú vypracovaný svoj etický kódex (napr. Etický kódex štátneho zamestnanca, Kódex Slovenskej lekárskej komory, Etický kódex príslušníka Policajného zboru). 
Etický kódex by mal byť verejne prístupný, zrozumiteľný, jednoznačný a kontrolovateľný verejnosťou.
História.
Každá spoločnosť v histórii sa riadila svojimi normami správania sa. Už v staroveku boli cenené vlastnosti ako spravodlivosť a statočnosť, ako dokladajú najstaršie eposy jednotlivých národov. Rôzne spoločnosti a náboženstvá oddeľujú dobro od zla (Chammu-rabiho zákonník, Biblia – Deuteronómium ako jedny z prvých Etických kódexov), ale k zásadnému zlomu došlo vtedy, keď filozofia prešla od skúmania prírody k štúdiu človeka – tvorcu morálnych noriem (Konfucius, Lao-c’, Sókrates, Platón, Epikuros).
Tento posun sa odrazil v Novom Zákone, zmenil sa kódex mravných hodnôt človeka. Platili rôzne normy pre jednotlivé spoločenské vrstvy, odrážajúc tak stredoveké podmienky fungovania spoločnosti. Protiklady rozdielneho chápania morálky však podnietili diskusiu spoločnosti na túto tému, čo vyústilo napr. aj do reformy v samotnej cirkvi.
Vo východných krajinách došlo k odlišnému vývoju vďaka špecifikám ich písma, pozri Čínska filozofia. 
Obdobie renesancie vnieslo slobodnejšie myslenie aj v oblasti chápania morálky a tolerancie (Hobbes, Locke, Spinoza, Hume).
Novoveká filozofia je reprezentovaná Immanuelom Kantom, Ktorý definoval kategorický imperatív a vytvoril tak základ etického kódexu, o ktorý sa opierajú aj tvorcovia v súčasnosti.
Problémy 19. a 20. storočia priniesli ďalšie hľadanie (utilitarizmus-Bentham, individualizmus-Nietzsche), ale časť filozofov sa vrátila ku Kantovmu chápaniu etiky.
Význam.
Etický kódex uľahčuje rozhodovanie človeka o tom, čo je správne v pre neho nejasných situáciach. Predchádza konfliktom, pomáha upraviť správanie jednotlivcov či skupín v súlade so záujmom spoločnosti.
Leslie Nielsen

Leslie William Nielsen (* 11. február 1926, Regina, Saskatchewan, Kanada – † 28. november, 2010, Fort Lauderdale, Florida, USA) bol kanadskoamerický herec a komik. Počas svojej hereckej kariéry sa objavil vo viac ako 100 filmoch a 1 500 televíznych reláciách, stvárnil viac ako 220 postáv. Známym sa stal predovšetkým vďaka úlohám vo filmoch "Bláznivá strela" (detektív Frank Drebin) a "Drakuloviny" (upírsky gróf Drakula), prelomom v jeho hereckej kariére bola filmová paródia "Pripútajte sa, prosím!" z roku 1980. Niekoľkokrát sa tiež objavil v známom americkom seriáli "Columbo".
Až do smrti v roku 2010 žil so svojou štvrtou manželkou Barbaree Earlovou.
Kostol svätého Mikuláša (Louny)

Kostol svätého Mikuláša je rímskokatolícky farský kostol v Lounech.
Dejiny.
Ide o jedno z vrcholných diel českej neskorej gotiky. Bol postavený po požiari 25. marca 1517 na mieste pôvodného kostola hute kráľovského architekta Benedikta Rejta. Chrám bol dokončený v roku 1538. Je trojloďový, s krúženou klenbou, vonkajším oporným systémom a ihlanovou strechou.
Interiéru dominuje mohutný drevený vyrezávaný hlavný oltár. Ten vyrobil v rokoch 1701 – 1706 sochár Jeroným Kohl so svojim žiakom Františkom Preissom. Na konci 19. storočia bol kostol opravený pod vedením Josefa Mockera a Kamila Hilberta. Pri hlavnom oltári sa v tej dobe uvažovalo o jeho farebnom nátere, nakoniec ale zostal v pôvodnej podobe. Hlavný oltár pozostáva z najväčšej, strednej časti a dvoch postranných, menších „krídel“, opticky oddelených mohutnými skrutkovitými stĺpmi. V strede každej z týchto troch častí je maľba na drevenom podklade. Rezba je urobená do impozantných detailov, obsahuje desiatky postáv z biblických príbehov, anjelov a barokový dekor.
Dve z vysokých gotických vitráži s náboženskými motívmi darovali miestni občania začiatkom 20. storočia, ostatné vitráže majú decentnú, nefiguratívnu výplň.
Veža.
Veža chrámu je vysoká, stavebným materiálom je pieskovec. Vo vnútri veže je točité schodište s asi 180 schodmi. V jej vrchnej časti sú umiestnené dva asi vysoké zvony.
Sergej Andrejevič Bobrovskij

Sergej Andrejevič Bobrovskij (, * 20. september 1988, Novokuzneck) je ruský hokejový brankár pôsobiaci v tíme Florida Panthers v National Hockey League.
Klubová kariéra.
Bobrovskij nebol nikdy draftovaný žiadnym klubom z NHL. Generálny manažér Philadelphii Flyers Paul Holmgren povedal, že ho Flyers chceli draftovať v roku 2006, ale nakoniec sa rozhodol tak neurobiť, vzhľadom k obťažnosti podpisu zmlúv z ruskými hráčmi v tej dobe. Tak začal svoju profesionálnu kariéru v ruskom tíme Metallurg Novokuzneck. V Novokuznecku sa mu veľmi darilo, a tak dňa 6. mája 2010 podpísal s Flyers trojročný kontrakt, ako voľný hráč. Najprv mal v novej sezóne hrať vo farmárskom tíme Adirondack Phantoms v American Hockey League. Ale počas predsezónnom kempu si získal dôveru trénera, a tak sa dostal na súpisku tímu za miesto zraneného Michaela Leigtona.
Tréner Philadelphie Peter Laviolette menoval Bobrovského hneď na prvý zápas sezóny proti Pittsburghu Penguins dňa 7. október 2010. A hneď vychytal víťazstvo 3 – 2 a stal sa prvou hviezdou zápasu v novej aréne Penguins Consol Energy Center. Týmto víťazstvom sa stal najmladším brankárom Flyers, ktorý dokázal vyhrať úvodný duel novej sezóny. Podarilo sa mu to vo veku 22 rokov a 17 dní a tak prekonal Rona Hextalla, ktorý to dokázal vo veku 22 rokov a 159 dňoch. Vzhľadom na výborný štart vo svojej prvej sezóne NHL si Bobrovskij rýchlo vyslúžil priazeň divákov, od ktorých dostal prezývku "Bob".
Základnú časť ukončil úspešne s 28 výhrami a s 91,8 % úspešnosťou zákrokov. Na tieto úspechy nedokázal nadviaza v play-off, v ktorom mal byť náhradníkom Briana Bouchera. Po sezóne doviedol GM Paul Holmgren do tímu Iľja Bryzgalova, a tak v sezóne 2011/12 bude Bobrovskij na poste druhého brankára Philadelphie.
22. júna 2012 bol Bobrovský vymenený do Columbusu Blue Jackets za výmenu 45. miesta v drafte 2012, a za 4. kolo draftu v roku 2013 pre Phoenix Coyotes.
Medzinárodná kariéra.
Bobrovskij sa zúčastnil Super Series 2007, osem hernej série medzi kanadskými a ruskými juniormi pri príležitosti 35. výročia podobného turnaja Summit Series 1972. Na lade strávil najviac času medzi brankármi. Na konci roka 2008 si zahral Majstrovstvá sveta juniorov, kde s Ruskom získal bronzovú medailu.
Trofeje a ocenenia.
Nováčik mesiaca NHL – november 2010
Odkryv

Odkryv v geológii označuje miesto na zemskom povrchu, kde "in situ" vystupujú podložné horniny spod mladších, najčastejšie kvartérnych uloženín. Odkryvy umožňujú geológom priame štúdium horninového prostredia. Za odkryvy možno považovať napr. skalné útesy, bralá, ale aj zárezy potokov, ciest alebo kameňolomy.
Podľa vyhlášky o geologickej dokumentácii je odkryv miestom na povrchu, kde vystupujú v prírodnom stave horniny, ktorých petrografické určenie a stanovenie štruktúrnych prvkov má význam pre poznanie geologickej stavby skúmanej oblasti. Pri dokumentovaní odkryvov by mal byť každý samostatný odkryv zvolený za samostatný dokumentačný bod, označený číslom a vymedzenou polohou, pri jeho popise je dôležité dbať na makroskopický popis hornín (farba, zrnitosť, minerálne zloženie, štruktúra, textúra, stupeň zvetrania atď.).
Odkryvy sa nenachádzajú na zemskom povrchu rovnomerne, na mnohých miestach je terén pokrytý hrubými vrstvami pôdy a/alebo hustou vegetáciou, ktoré znemožňujú priame štúdium podložných hornín. Na miestach, kde podložné horniny vychádzajú na povrch obyčajne došlo k odstráneniu pôdneho pokryvu, najčastejšie v dôsledku erózie, ktorá však musí byť rýchlejšia ako zvetrávanie hornín, ktoré obnažila. Odkryvy sú preto najčastejšie na strmých svahoch, hrebeňoch hôr, v zárezoch na brehoch vodných tokov a v tektonicky aktívnych oblastiach. Odstránenie pôd, potrebné pre štúdium ich podložia, niekedy spôsobí aj činnosť človeka, napríklad pri ťažbe v lomoch, stavbe základov budov alebo ciest.
Štúdium odkryvov patrí k základným metódam terénneho geologického výskumu. O štúdium odkryvov sa opiera aj dokumentácia a príprava geologických máp. V prípade absencie odkryvov sú geológovia nútení vyhľadávať úlomky podložných hornín v pôde. Takáto metóda je však menej presná a neumožňuje napríklad odber vzoriek nezvetralej horniny. Okdryvy častejšie tvoria pevné horniny, ktoré sú odolné voči zvetrávaniu ako napríklad kryštalické bridlice, granity, kremence alebo vápence. Menej odolné horniny, ako napríklad ílovité bridlice alebo vulkanoklastiká, sú náchylnejšie na zvetrávanie, rovnako ako slabo litifikované sedimenty.
Valašské muzeum v přírodě

Valašské muzeum v přírodě (dosl. "Valašské múzeum v prírode") je moravský skanzen nachádzajúci sa v Rožnove pod Radhoštěm. Ide o druhé najstaršie múzeum v prírode v Strednej Európe (po Polabskom národopisnom múzeu v Přerove nad Labem). V roku 1925 ho založili bratia Alois a Bohumír Jaroněk. Po celý rok v múzeu prebiehajú akcie inšpirované folklórom, ľudovými zvykmi a tradičnými remeslami. Areál je využívaný i na ďalšie kultúrne akcie.
Časti múzea.
Drevené mestečko.
"Drevené mestečko" je najstaršia časť múzea, pre verejnosť bolo otvorené v roku 1925. Boli do neho prenesené domy z rožnovského námestia. Kostol pochádza z Větřkovic, ale bol osadený vežou z Tichej. Okolo neho sa rozprestiera cintorín Valašský Slavín. Fojtstvo je kópiou stavby z Velkých Karlovic. 
Mlynská dolina.
Zhromažďuje funkčné technické stavby (valcha, mlyn, píla, hámor, lisovňa oleja). Väčšina exponátov je poháňaná vodou. "Mlynská dolina" je najmladšia časť múzea, pre verejnosť bola otvorená v roku 1982.
Valašská dedina.
"Valašská dedina" je najrozsiahlejšia časť skanzenu, v ktorej je sústredených viac než 70 stavieb. Hospodárske budovy, salaše, stajne, kováčstvo a veterný mlyn predstavujú typické osídlenia Valašska. Pre funkčný typ veterného mlynu však nebolo zvolené vhodné miesto, a tak sa sila vetra nedá prakticky využiť.
Súčasťou je i chov pôvodného valašského plemena oviec.
Pustevny.
K múzeu patria aj dve secesné ubytovne Libušín a Maměnka na Pustevnách, ktoré boli postavené podľa ľudovou architektúrou inšpirovaného návrhu architekta Dušana Jurkoviča. Tie múzeum spravuje od roku 1995.
Zámok Náměšť nad Oslavou

Zámok Náměšť nad Oslavou je pôvodne gotický hrad v meste Náměšť nad Oslavou, ktorý bol neskôr rodom Žerotínovcov prestavaný na renesančný zámok. V roku 1949 bol sprístupnený verejnosti a bola v ňom inštalovaná kolekcia tapisérií. V roku 2001 bol zámok vyhlásený za národnú kultúrnu pamiatku.
Dejiny.
Prvá zmienka o osídlení miesta dnešnej Náměšte nad Oslavou pochádza z roku 1234, kedy bol ako svedok pod darovacou listinou podpísaný Budiš z Náměšte z rodu pánov z Lomnice vlastniacich Náměšťský hrad. Ďalšími majiteľmi hradu boli medzi rokmi 1399 a 1437 páni z Kravař, neskôr Matěj Švamberk zo Skviřičína (1437 – 1448), Znata z Prus a z Melic (1448 – 1455) a Ctibor Tovačovský z Cimburka (1455 – 1464). V roku 1464 sa hrad vrátil do rúk lomnických pánov a počas nasledujúcich rokov bolo okolie spustošené uhorskými vojskami, tento stav trval až do sedemdesiatych rokov.
Svadbou Libuše z Lomnice s Bedřichom zo Žerotína prešli majetky do rúk Žerotínovcov. Žerotínovci hrad prestavali na renesančný zámok a zaslúžili sa aj o presun bratskej tlačiarne do Kralic, kde potom vznikla Kralická biblia. V dobe po bitke na Bielej hore boli majetky panstva predané cisárskemu generálovi Albrechtovi z Valdštejna, ktorý ich prenechal slobodnému pánovi Janovi Křtitelovi Verdovi z Verdenberka. Verdenberkovcom majetky patrili až do roku 1733, do roku 1743 patrilo panstvo Adriánovi z Enkenvoirtu, neskôr prešlo vlastníctvo Hanušovi Leopoldovi z Kufštejna. V roku 1752 získal celé panstvo najvyšší kancelár Českého kráľovstva Bedřich Vilém Haugwitz. Rod Haugwitzovcov sa zaslúžil o ekonomický, hospodársky a hlavne kultúrny rozvoj panstva, ktoré im patrilo až do konca druhej svetovej vojny. Neskôr sa zámok stal majetkom československého štátu a do roku 1947 bol reprezentačným sídlom vlády. Od roku 1949 je sprístupnený verejnosti.
Agésilaos I.

Agésilaos I. alebo Agésiláos I. alebo Agesilaos I. ( - Agésilaos/iný prepis Agésiláos) bol kráľ Sparty (pravdepodobne mýtický) približne koncom deviateho storočia pred Kr. (možno 820 – 790 pred Kr.). Pochádzal z kráľovského rodu Agiovcov. Jeho spolukráľom z kráľovského rodu Eurypontovcov bol Polydektes.
Obdobie dejín v Sparte, keď mal vládnuť Agésilaos I., je takmer neznáme. Literárnych zdrojov je málo a pochádzajú od antických historikov, ktorí ich zaznamenali o niekoľko storočí neskôr, preto je nutné predpokladať, že už čerpali väčšinou z mýtov. Najstarší známy historický záznam, kde sa meno kráľa Agésilaa uvádza, je od historika Herodota. Je to však len strohá informácia, z ktorej sa dozvedáme len toľko, že jeho predchodcom bol Doryssos a nástupcom Archelaos.
Historik a geograf Pausanias napísal, že jeho spolukráľom bol Polydektes pochádzajúci z kráľovského rodu Eurypontovcov. Do obdobia vlády spolukráľov Polydekta a Agésilaa kladie historik Plutarchos pôsobenie zákonodarcu Lykurga. Plutarchos píše, že medzi kráľmi predchodcov Agésilaa a Polydekta vládli nezhody, krajina žila v nepokojných časoch a viedla neustále vojny s Argom. Zmena sa zrodila až za Lykurga, ktorý svojimi zákonmi dopomohol k stabilite v Sparte. Podľa Plutarcha bol Lykurgos mladším bratom kráľa Polydekta. Po jeho smrti sa na krátky čas stal kráľom, ale po zistení, že manželka Polydekta čaká dieťa sa trónu vzdal. Bližšie informácie týkajúce sa vlády Agésilaa nám antickí historici neposkytujú.
Fly (Nickelback)

„Fly“ je prvý singel kanadskej rockovej skupiny Nickelback z ich debutového štúdiového albumu "Curb", ktorý bol vydaný v roku 1996. Text piesne napísal Chad Kroeger, zložila ju celá skupina. Pieseň sa objavila tiež na EP "Hesher", ktoré predchádzalo vydaniu albumu "Curb". Pieseň bola nahraná s pomocou producenta Jeffa Boyda v Crosstown Studios. Mixovanie urobili Larry Anschell a George Leger v Utopia Parkway.
Pieseň na koncertoch.
Pieseň bola nahraná počas turné k albumu "Curb", ale len zriedkavo sa objavil na koncertoch podporujúcich album "The State". Bol hraný väčšinou v prvej fáze trvania dvojročnej etapy turné v roku 1999. Naposledy naživo bola pieseň zahraná dňa 9. decembra 1999 počas koncertu v Mississauga v Kanade.
Zostava.
Nickelback
Produkcia
Anserimimus

Anserimímus (lat. "Anserimimus"; doslova „napodobňovateľ husi“) bol rod dinosaura z taxónu Ornithomimosauria z čeľade ornitomímovité (Ornithomimidae). Žil v období vrchnej kriedy (asi pred 83 až 80 miliónmi rokov) na území dnešného Mongolska. Jediný známy druh tohto rodu je Anserimimus planinychus.
Anserimímus je známy z jedinej fosílie kostry nájdenej v mongolskom súvrství Nemegt. Meral 3 m na dĺžku s hmotnosťou vyše 50 kg, mal mimoriadne silné a krátke predné končatiny a dlhé prsty s pazúrmi, čo znamená, že svoju potravu si pravdepodobne vyhrabával. Jeho najbližším príbuzným bol rod Gallimimus.
We No Speak Americano

„We No Speak Americano“ je pieseň austrálskej dvojice Yolanda Be Cool a austrálskeho producenta a DJa DCUP. Pieseň bola vydaná nezávislým austrálskym vydavateľstvom Sweat It Out dňa 27. februára 2010. Pieseň obsahuje sample piesne z roku 1956 „Tu vuò fà l'americano“ od Renata Carosoneho, napísaná Carosonem a Nicolom Salernom. Pieseň sa stala hitom v Európe, Austrálii a Južnej Amerike a takisto dosiahla top 40 hit v USA a v Kanade. Pieseň taktiež vyhrala cenu ARIA v kategórii Best Dance Release.
Kresťanskosociálna únia v Bavorsku

Kresťanskosociálna únia v Bavorsku (), skratka CSU je kresťanskodemokratická a konzervatívna politická strana v Nemecku pôsobiaca výhradne v spolkovom štáte Bavorsko. Od svojho vzniku v roku 1945 je stabilne parlamentnou stranou a jej podpora sa pohybuje medzi 6 – 10 %. 
Súčasným predsedom strany je Markus Söder, ministerský prezident spolkového štátu Bavorsko. Medzi najznámejšie osobnosti z histórie strany patria Franz Josef Strauß či Edmund Stoiber, obaja neúspešní kandidáti Únie na kancelára a predsedovia strany.
Sesterskou stranou a hlavným partnerom CSU je Kresťanskodemokratická únia Nemecka, s ktorou tvorí koalíciu od roku 1949. V súčasnosti sa v Spolkovom sneme nachádza v opozícii. 
Dejiny.
Strana Kresťanskosociálna únia Bavorska bola založená v roku 1945 a jej zakladateľom a najvýznamnejším politikom bol Franz Josef Strauß. Nadvädzuje na tradície Bavorskej ľudovej strany z obdobia Weimarskej republiky.
Po celú dobu svojej existencie strana dominuje bavorskej krajinskej politickej scéne s veľkou prevahou nad svojim najvážnejším konkurentom, ktorým je SPD. Od roku 1962 vládne v Bavorsku nepretržite, niekedy dokonca s absolútnou väčšinou kresiel v parlamente. V niekoľkých voľbách podiel hlasov pre CSU presiahol 60 %, vo voľbách v roku 2003 dokonca dosiahla dvojtretinovú väčšinu mandátov, čo nedosiahla žiadna iná strana v žiadnej spolkovej krajine.
Stranu vedie v súčasnej dobe Markus Söder, ktorý nahradil Horsta Seehofer. Seehofer nahradil Erwina Hubera, ktorý bol do kresla predsedu zvolený v auguste roku 2007, ale rezignoval po historicky najhoršom výsledku v krajinských voľbách na jeseň 2008. Edmund Stoiber predsedal strane v rokoch 1999-2007 a v roku 2002 neúspešne kandidoval na post nemeckého spolkového kancelára. Chýbalo mu 6 000 hlasov, a dnes (2014) je čestným predsedom Kresťanskosociálnej únie Bavorska.
Pinkpop Festival

Pinkpop Festival je každoročný festival rockovej hudby konajúci sa v obci Landgraaf v Holandsku. Okrem festivalu v Ruisrock a Glastonbury je jedným z najstarších open-air festivalov na svete. Koná sa každoročne cez víkend počas sviatku Turíce. V roku 1970 sa prvýkrát konal v Geleen (teraz Sittard-Geleen).
V súčasnosti trvá festival tri dni, od piatku do nedele. Na festival každoročne príde okolo 60 000 ľudí.
Pinkpop Festival 2008.
Festival v roku 2008 sa konal v dňoch 30. mája - 1. júna:
Epica, Metallica, Madness, Foo Fighters, Rage Against The Machine, Pearl Jam, Counting Crows, Queens of the Stone Age, Kaiser Chiefs, Editors, The Verve, Incubus, Flogging Molly, Alter Bridge, Porcupine Tree, Bad Religion, Serj Tankian, The Hives, Cavalera Conspiracy, Groove Armada, Justice, Roisin Murphy, Moke, Racoon, SAT2D, KT Tunstall, Patrick Watson, Gavin DeGraw, Fiction Plane, Kate Nash, The Wombats, Novastar, Pete Murray, Saybia, Animal Alpha, Jonathan Davis, Eagles Of Death Metal, Air Traffic a Blood Red Shoes.
Kostol Panny Márie Snežnej (Praha)

Kostol Panny Márie Snežnej je kostol na Jungmannovom námestí v Novom Meste pražskom fakticky v tesnom susedstve Václavského námestia. Založil ho cisár Karolom IV. Z monumentálneho projektu bolo postavené len presbytérium a ambit.
Dejiny.
Chrám Panny Márie Snežnej založil v roku 1347 cisár Karol IV. (podľa dobových zápisov bol založený 3. septembra 1347, teda jeden deň po korunovácii Karola IV.) ako budúci korunovačný chrám a kláštorná svätyňa karmelitánov.
Z pôvodného projektu, ktorý bol zamýšľaný ako 100 metrov dlhá stavba a výška lode mala dosahovať 40 metrov, bolo dokončené len presbytérium (vysvätené v roku 1379) a kláštor, teda len zlomok plánovanej stavby chrámu, ktorý mal zatieniť aj svätovítsku katedrálu.
Stavba veže a lode bola začatá začiatkom 15. storočia, ale prerušili ju husitské vojny. V tej dobe tu pôsobil husitský kazateľ Jan Želivský. Počas husitských vojen bol objekt poničený (okrem iného aj zostrelený zvon z veže) a ďalej pustol a chátral. Časom sa zrútila gotická klenba kostola.
Po roku 1606 sa nedokončený a spustnutý komplex dočkal opráv od svojich nových majiteľov – bosých františkánov. Zrútená gotická klenba bola nahradená renesančnou konštrukciou (sieťová renesančná klenba s maľbami hviezdnej oblohy, Panny Márie, Najsvätejšej Trojice a svätých) a bola vybudovaná vstupná prístavba s kruchtou. Presbytérium pôvodne zamýšľanej stavby dnes slúži ako kostol. So svojou výškou 31,5 metrov je jednou z najvyšších cirkevných stavieb v Prahe. Kláštor bol obnovený v barokovom duchu a zvyšky gotického muriva postranných lodí zostali zachované v barokových kaplnkách zasvätených Panne Márii a Jánovi Nepomuckému.
V interiéri kostola sa nachádza jedna z najmohutnejších oltárnych architektúr v Prahe (výška 29 metrov): ranobarokový stĺpový oltár s monumentálnym sedemmetrovým krížom a sochami svätého Jána a Panny Márie na vrchole. Vybudovaný bol v rokoch 1649 – 1651 neznámym autorom.
Na ľavom bočnom oltári sa nachádza barokový obraz Václava Vavřince Reinera: „Zvestovanie Panny Márie“. Na hlavnom oltári sa nachádza obraz pripomínajúci legendu o vzniku nezvyčajného prívlastku Panny Márie: „snežná“.
Nad renesančným vstupným portálom sa nachádza mozaikový obraz Panny Márie Snežnej od Viktora Foerstera (1900) a vyššie, v západnom priečelí nad vstupnou prístavbou, je rozetové okno. Štýlové obdobie založenia chrámu pripomína gotická krstiteľnica.
Kostol Panny Márie Víťaznej (Praha)

Kostol Panny Márie Víťaznej na Malej Strane sa nachádza v Karmelitskej ulici. Je známy najmä tým, že je v ňom uložená soška Pražského Jezuliatka, vďaka čomu je kostol často nazývaný "U Pražského Jezuliatka".
Dejiny.
Na mieste dnešného kostola stál v 17. storočí luteránsky kostol Najsvätejšej Trojice. V rámci rekatolizácie Prahy však bolo rozhodnuté o vybudovaní nového kostola. Pôvodný chrám bol skonfiškovaný, získal ho rád bosých karmelitánov, ktorý ho úplne prestaval a zasvätil Panne Márii Víťaznej, pretože podľa ich názoru pomohla katolíckej strane zvíťaziť v bitke na Bielej hore. Dodnes je tu kópia zázračného mariánskeho obrazu, ktorý mal víťazstvo zaistiť.
V rámci prestavby celého chrámu bola zmenená orientácia chrámovej lode na západ, v roku 1644 bolo dostavané priečelie.
Okrem sošky Jezuliatka sú tu uložené i iné vzácne predmety, okrem iných aj kópia sošky Panny Márie z brazílskeho pútnického mesta Aparecida.
Okolie.
Vedľa kostola je kláštor bosých karmelitánov, za ním je bývalá pustovňa z roku 1659, dnes slúžiaca ako byt kostolníka. Pod kostolom je krypta, v ktorej sú uložené truhly mumifikovaných rehoľníkov a priaznivcov chrámu. Ku kláštoru patrila i priľahlá Seminárska záhrada.
Július Bencúr

Július Bencúr de Jeszenova (; * 28. január 1844, Níreďháza - † 16. júl 1920, Doľany, dnes súčasť Sečian) bol uhorský maliar a pedagóg, ktorého rod pochádzal z Jasenovej. 
Životopis.
Jeho otec bol Viliam Bencúr de Jeszenova (1811-1873), matka Paulína Laszgallnerová (1815-1885). Ako dvojročný sa s rodičmi presťahoval do Košíc, kde získal aj základy maliarstva v kresliarskej škole bratov Františka a Vojtecha Klimkovičovcov. 
Od roku 1861 študoval na Mníchovskejakadémi pod vedením Anschütza a Johanna Georga Hiltenspergera. Od roku 1865 do roku 1869 študoval u Carla Theodora von Pilotyho, ktorému pomáhal aj s freskami v Maximilianeu a na radnici v Mníchove. Ilustroval tiež knihy nemeckého spisovateľa Friedricha Schillera. Bavorský kráľ Ľudovít II. si ho vybral pre namaľovanie rokokových motívov. Neskôr mu bolo ponúknutých mnoho medzinárodných učiteľských miest, vrátane Prahy a Weimaru, no on prijal miesto na svojej alma mater v Mníchove, kde pôsobil v rokoch 1876 - 1883. Jedným z jeho najvýznamnejších žiakov bol americký maliar Adolfo Müller-Ury. V roku 1883 sa stal riaditeľom novozaloženej majstrovskej umeleckej školy v Budapešti.
Bol obľúbený u maďarskej vyššej vrstvy, maľoval početné portréty kráľov a šľachticov, i mnohé mytologické výjavy. Počas svojho života získal viaceré ocenenia. V roku 1878 získal zlatú medailu na parížskej Svetovej výstave s obrazom "Pokrstenie Vajka" ("Vajk megkeresztelése"). Jeho autoportrét je v zbierkach galérie Uffizi vo Florencii. Je po ňom pomenovaná ulica v Košiciach (Bencúrova ulica) a Budapešti. Obec Doľany () pri meste Sečany (maď. Szécsény) bola na jeho počesť v roku 1927 premenovaná na Benczúrfalva, doslova Bencúrova ves. Od roku 1962 je súčasťou Sečian.
European Hot 100 Singles

European Hot 100 Singles je týždenný rebríček publikovaný časopismi "Music&amp;Media" a "Billboard". Tento rebríček je zložený na základe predaja singlov v 15 európskych krajinách: Rakúsko, Belgicko (zvlášť pre Flámsko a Valónsko), Dánsko, Fínsko, Francúzsko, Nemecko, Maďarsko, Írsko, Taliansko, Holandsko, Nórsko, Španielsko, Švédsko, Švajčiarsko a Spojené kráľovstvo. European Hot 100 Singles je považovaný za jeden z najprestížnejších rebríčkov v Európe.
Podobným spôsobom a rovnakými časopismi je tvorený aj rebríček European Top 100 Albums.
Lyžiarsky vlek

Lyžiarsky vlek je pevné dopravné zariadenie z kategórie zdvíhadiel, principiálne veľmi podobné sedačkovej lanovke. Je však primárne určený na vlečenie lyžiarov na lyžiach, snowboardistov alebo skibobistov po zasneženom povrchu. Väčšinou na lyžiarsky vlek naväzuje jedna alebo viac lyžiarskych zjazdoviek.
Typy lyžiarskych vlekov.
Kotvové a tanierové vleky majú obvykle záves tvorený teleskopickou tyčou.
Hamm

Hamm () je vestfálske mesto bez okresu v nemeckej spolkovej krajine Severné Porýnie-Vestfálsko, na severozápade vládneho obvodu Arnsberg a na východnom okraji Porúria. Po viacerých územných reformách a presiahnutí počtu obyvateľov 100 000 získalo mesto Hamm v roku 1975 štatút veľkomesta.
Ultratop 40 Singles

Ultratop 40 Singles alebo Ultratop 40 je týždenný rebríček 40 najlepšie predávaných singlov vo Valónsku v Belgicku. Ekvivalentom je flámsky rebríček Ultratop 50. Rebríček je publikovaný v rozhlasovom programe Radio Contact, v sobotu od 12:00 do 14:00. K 10. výročiu vydania prvého rebríčka bol vydaný jubilejný album. V ňom bolo zakomponovaných 15282 singlov od 5882 umelcov dovtedy prezentovaných v rebríčku Ultratop 40.
Seven Card Stud

7 Card Stud Poker patrí medzi menej známe druhy pokru. Od známejšieho Texas Holdem sa líši hlavne tým, že hráči nemajú žiadne spoločné karty a všetky sú im rozdané osobitne. 7 Card Stud sa môže hrať vo verziách no limit, pot limit a fixed limit. Najčastejšie hraným variantom je fixed limit, teda s pevne stanovenou výškou stávok na jednotlivých streetoch.
Rozdávanie kariet.
Po dokončení stávkovania príde showdown – porovnanie kariet hráčov, ktorí sú ešte v hre, aby sa rozhodlo, kto má najsilnejšiu kombináciu 5 kariet a vyhráva pot.
Stávkovanie v 7 Card Stud Pokri.
Pred rozdaním prvých kariet zaplatí každý hráč ante (povinnú stávku) vo výške danej konkrétnym stolom.
Po rozdaní prvých 3 kariet hru začne hráč s najnižšou kartou, ktorú vidia všetci hráči. V prípade rovnosti najnižšej karty rozhodne farba od najnižšej po najvyššiu – kríž (clubs), kára (diamond), srdce (heart) a pika (spade) a musí staviť tzv. bring-in. Po stavení bring-in pokračuje hra v smere hodinových ručičiek.
Každý hráč musí buď dorovnať, zvýšiť alebo zahodiť karty. Checkovať sa na tomto streete nedá, pretože bring-in stávka je povinná a automaticky začne akciu.
4. street je mierne odlišný. Minimálna stávka je dvojnásobok bring-in a stávkovať začína hráč ukazujúci najsilnejšiu kombináciu (ako prvý teda staví hráč s najvyšším párom, ak nikto nemá pár, začne hráč s najvyššou kartou). Tento hráč môže checkovať, alebo staviť. Ak checkne, môžu checkovať aj ďalší hráči, až kým niekto nestaví. Po stávke už musia hráči len dorovnať, zvýšiť alebo zahodiť. Kolo pokračuje, až kým sú všetky stávky na stole dorovnané, alebo hráči zahodili karty.
Na 5. streete sa stávka oproti 4. streetu zdvojnásobí. Akciu začína hráč s najsilnejšou kombináciou na troch odhalených kartách a hra pokračuje v smere hodinových ručičiek. Po rozdaní tretej odhalenej karty už môže mať silnejšie karty iný hráč než v predošlom streete a tak môže v 7 card stud začať akciu na každom streete iný hráč.
Po 5. streete už stávky nenarastajú a na 6. streete a na riveri sa stávkuje rovnako ako na 5. streete.
Someday

„Someday“ je prvý singel kanadskej rockovej skupiny Nickelback z ich štvrtého štúdiového albumu "The Long Road". Okrem Chada Kroegera sa na písaní textu podieľali aj gitarista Ryan Peake a basgitarista Mike Kroeger. Na B–strane singlu sa nachádza nová verzia piesne „Slow Motion“, nahraný počas nahrávania albumu "The Long Road".
Úspech.
Singel bol vydaný dňa 1. septembra 2003 v Nemecku a o päť dní mal premiéru v Spojených štátoch. 15. septembra bol vydaný vo Veľkej Británii. Singel dosiahol prvé miesta v kanadských hudobných rebríčkoch a udržal sa v nich tri týždne a zaujal taktiež #7 v amerických rebríčkoch. Tiež dosiahol #4 v Austrálii a #9 na Novom Zélande. Pieseň bola v roku 2004 nominovaná na cenu Grammy za najlepšiu rockovú pieseň a tiež na cenu Juno Award v kategórii Single of the Year. Singel tiež získal zlatú platňu udelenú asociáciou RIAA. „Someday“ je štvrtým singlom, ktorý dosiahol takýto stav. Najprv bol takto ocenený singel „How You Remind Me“ a neskôr „Figured You Out“ a „Photograph“.
Zoznam skladieb.
CD singel:
CD maxi singel:
CD maxi singel:
Zostava.
Nickelback
Štúdioví hudobníci
Produkcia 
Iní
Osasco

Osasco je mesto v štáte São Paulo v juhovýchodnej Brazílii. Mesto bolo založené v roku 1962 a v súčasnosti má približne 719 000 obyvateľov. Mesto založil taliansky prisťahovalec Antonio Agu a pomenoval ho podľa rovnomenného talianskeho mesta v regióne Piemont.
Osasco bolo priemyselné mesto, ale po industriálnej decentralizácii do ostatných regiónov, sa dnes sústreďuje na obchod a služby. Sídli tu banka Banco Bradesco, jedna zo štyroch najväčších bánk v krajine.
TC

TC (tiež známy ako Tommy Boy) je anglický drum and bassový producent a bristolský DJ Tom Casswell.
Jeho debutový album "Evolution" bol vydaný v roku 2007 vydavateľstvom D-Style Recordings. TC tiež prezentoval poslednú edíciu "Watch The Ride", kompilačného CD vydávané niekoľkokrát počas roka. Jeho skladby „Deep“ (feat. MC Jakes) a „Jump“ boli pozitívne hodnotené. TC robí show v BBC Radio 1, kde je hosťom rozhlasového DJa Zane Lowa.
Šifón

Šifón (z ) je jemná, priesvitná a jednoducho tkaná látka.
Vlákna v oboch smeroch tkania sú jemne skrepované, čo robí tkaninu nerovnou a dodáva jej to trochu pružnosti. Šifón sa vyrába z bavlny, hodvábu alebo syntetických materiálov. Možno ho tiež farbiť najrôznejšími farebnými odtieňmi, ale ak obsahuje polyester, farbenie je obťažné. Šifón sa najviac používa na šitie spoločenských odevov a doplnkov.
Protognathosaurus

Protognathosaurus bol rod sauropóda, žijúceho v období strednej jury (asi pred 169 až 159 miliónmi rokov) na území dnešnej Číny (provincia S’-čchuan). Rod dnes zahŕňa jediný druh Protognathosaurus oxyodon.
Opísaný bol čínskym paleontológom Zhangom v roku 1988 podľa časti sánky, pôvodne nazvanej "Protognathus". Názov "Protognathus" však už vlastnil istý druh živočícha a preto ho George Olshevsky v roku 1991 premenoval na Protognathosaurus.
Hagen

Hagen je mesto bez okresu v nemeckej spolkovej krajine Severné Porýnie-Vestfálsko vo vládnom obvode Arnsberg, v juhovýchodnej časti Porúria. Hagen je sídlom jedinej štátnej diaľkovej univerzity. Sídlia tu obvodný, krajinský a pracovnoprávny súd, viaceré nadregionálne inštitúcie, úrady a administratívy.
Yanking Out My Heart

„Yanking Out My Heart“ je skladba kanadskej rockovej skupiny Nickelback pochádzajúca z limitovanej edície albumu "The Long Road" vydanej vo Veľkej Británii. Autorom textu piesne je Chad Kroeger, hudbu zložila celá skupina. Pieseň bola nahraná počas nahrávania albumu "Silver Side Up" z roku 2001. Prvýkrát bola skladba vydaná 11. júna 2002 na kompilačnom albume "Three Sided Coin", ktorý bol vydaný v Japonsku. Skladba sa tiež objavila na B-strane singlov „How You Remind Me“ a „Too Bad“. Skladba je udržovaná v melodickom post-grunge. Na koncertoch bola skladba hraná len veľmi zriedkavo.
Skladba sa v roku 2002 dostala na soundtrack filmu "Kráľ Škorpión".
ARIA Charts

ARIA Charts je hlavný hudobný rebríček najlepšie sa predávajúcej hudby v Austrálii. Každý týždeň je aktualizovaný asociáciou Australian Recording Industry Association. Rebríček zahŕňa najpredávanejšie albumy, single, hudobné DVD a digitálne nahrávky na území Austrálie od roku 1988. Na konci roka sa vyhlasuje najlepšia stovka.
Certifikácie.
Albumy a single dostávajú pri predaji viac ako 35 000 nosičov zlatú a pri 70 000 nosičov platinovú certifikáciu. Hudobné DVD pri predaných 7 500 resp. 15 000 kusov.
Jennifer Hudsonová

Jennifer Hudsonová (* 12. september 1981, Chicago, Illinois, USA), rodným menom Jennifer Kate Hudsonová, je americká R&amp;B a soulová speváčka a herečka, ktorá sa do povedomia dostala prostredníctvom speváckej súťaže American Idol (2004), v ktorej obsadila 7. miesto. V r. 2006 debutovala vo filme muzikálom Dreamgirls, za ktorý si vyslúžila cenu Academy Awards ako „Najlepšia herečka vo vedľajšej role“. Za svoj herecký výkon si tiež vyslúžila ocenenia Zlatý glóbus, BAFTA Award, NAACP Image Award a nakoniec Screen Actors Guild Award.
Za svoj hudobný debut Jennifer Hudson (2008) získala ocenenie Grammy Awards a zlato z predaja 700 000 predaných nosičov v USA a milión kópií predaných nosičov vo svete.
Má za sebou vystúpenia na mnohých významných podujatiach, medzi inými Super Bowl XLIII, Grammy Awards, už ako hosť v American Idol či Show Oprah Winfrey.
Detstvo a mladosť.
Spevácke začiatky Jennifer Hudsonovej siahajú do obdobia siedmich rokov a viažu sa k baptistickému kostolu v Chicagu.
Oplotenie

Oplotenie alebo plot je voľne stojaca stavba, ktorej úlohou je zabrániť alebo obmedziť pohybu cez nejakú hranicu, často slúži na ochranu nehnuteľností. Na rozdiel od steny má podstatne jednoduchšiu konštrukciu, nemusí však bezprostredne zabraňovať výhľadu.
Oplotenia sa vyrábajú z najrôznejších materiálov, ako je betón, drevo alebo plast. Konštrukcia je tvorená najmä pletivom alebo murivom. Sú to najčastejšie trvácne do exteriéru použiteľné materiály. Existujú aj dekoračné ploty vytvorené napríklad z okrasných krovín (prípadne popínavých rastlín ako brečtan) tzv. „živý plot“. Ich udržiavaním možno vypestovať prirodzenú bariéru. Dvere v oplotení sa v exteriéri označujú ako brána.
Atlantída (Hviezdna brána)

Atlantída je fiktívne mesto postavené Antikmi. Vyskytuje sa v amerických seriáloch Stargate: Atlantis a v jednom dieli seriálu Stargate SG-1. Mesto bolo pôvodne postavené na Zemi a Antikovia s ním odleteli do galaxie Pegasus, aby utiekli pred „antickým morom“, zákernou chorobou, ktorá sa objavila na Zemi. 
Mesto je vybavené mestským štítom, strelami, množstvom laboratórií, zariadením na destiláciu vody, hangárom, hviezdnym pohonom, hyperpohonom, antickým experimentálnym pohonom na princípe červých dier, uzemňovacími stanicami, ošetrovňou, podvodným hangárom a antickou databázou. Pôvodne bolo mesto napájané tromi ZPM. Pri menšom počte ZPM sú niektoré funkcie mesta nedostupné kvôli ich vysokej energetickej spotrebe.
Plot

Plot môže byť: